राएसियाई कल्प
राएसियाई कल्प (Rhyacian Period) पृथ्वी के भूवैज्ञानिक इतिहास में एक कल्प था, जो आज से 230 करोड़ (यानि 2.3 अरब) वर्ष पहले आरम्भ हुआ और 205 करोड़ (2.05 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का एक कल्प था। इस से पहले साएडेरियाई कल्प (Siderian) चल रहा था और इसके बाद ओरोसिरियाई कल्प (Orosirian) आरम्भ हुआ। पृथ्वी के सबसे पहले ज्ञात सुकेन्द्रिक (eukaryote) जीव राएसियाई कल्प में उत्पन्न हुए।